આદ્યકવિ નરસિંહ મહેતા સાહિત્યનિધિ-જૂનાગઢ દ્વારા દર વર્ષે ગુજરાતી સાહિત્યના શ્રેષ્ઠ અને સત્વશીલ કવિને નરસિંહ મહેતા એવોર્ડ અર્પણ કરી એમના સર્જનકર્મની વંદના કરવામાં આવે છે અને પૂ.મોરારિબાપુની સંનિધિમાં, દિવ્યસેતુની નિશ્રામાં રૂપાયતનના નિસર્ગમય પરિસરમાં શરદપૂર્ણિમાના ઉજાસભર્યા અવસરે આ ઉપક્રમ રચાય છે. વર્ષ-૨૦૧૮ માટે ગુજરાતી કાવ્યક્ષેત્રે અદકેરું પ્રદાન કરનાર કવિ વિનોદ જોષીને નરસિંહ મહેતા એવોર્ડ એનાયત કરવામાં આવશે.